b'\n_START_ARTICLE_\n\xc5\xa0D Brezje\n_START_SECTION_\nUstanovitev in za\xc4\x8detki\n_START_PARAGRAPH_\n\xc5\xa0D Brezje je bil ustanovljen leta 2011, saj Maribor takrat ni imel futsal predstavnika. Klub je za\xc4\x8del tekmovati v 2. slovenski futsal ligi. Njihov jasen cilj je bil, da v nekaj sezonah nastopi v najvi\xc5\xa1ji diviziji oziroma med slovensko futsal elito in se utrdi kot stabilen prvoliga\xc5\xa1.\n_START_SECTION_\nUvrstitev v 1. slovensko futsal ligo\n_START_PARAGRAPH_\nPo dveh sezonah nastopanja v 2. futsal ligi, je leta 2013 ekipi le uspela uvrstitev v 1. slovensko futsal ligo in se prvo sezono tudi obdr\xc5\xbeala med futsal elito. V drugi sezoni nastopanja so v 1. SFL osvojili 3. mesto.\n_START_SECTION_\nDr\xc5\xbeavni in pokalni prvak\n_START_PARAGRAPH_\nNajve\xc4\x8dji uspeh je klub osvojil v sezoni 2015/16, ko je ekipa osvojila dvojno krono, postali so pokalni prvaki Pokala Terme Olimia, kot tudi dr\xc5\xbeavni prvak Slovenije. Darilo za osvojitev dvojne krone je bilo nastopanje v evropski Ligi prvakov._NEWLINE_Klub je ponovil uspeh tudi v sezoni 2016/17.\n_START_SECTION_\nFutsal Liga prvakov\n_START_PARAGRAPH_\nPo osvojenem dr\xc5\xbeavnem prvenstvu Slovenije v sezoni 2015/16 se je ekipa uvrstila v Ligo prvakov za sezono 2016/17. V predtekmovalni skupini G (tekme so igrali v Mariboru), kjer so bile \xc5\xa1e albanska Tirana, luksembur\xc5\xa1ki Munsbach in poljska Zdu\xc5\x84ska Wola, je Brezje Maribor prepri\xc4\x8dljivo s tremi zmagami in gol razliko 24:8 osvojil prvo mesto in se uvrstil v nadaljnjo tekmovanje. \xc5\xbdreb jim je v skupini 1 namenil ukrajinskega gostitelja tekem v Lvovu Energia Lviv, mad\xc5\xbearski ETO Gy\xc5\x91r in francoski Kremlin-Bic\xc3\xaatre United. Z eno zmago, dvema porazoma in bolj\xc5\xa1o gol razliko ter drugim mestom so se prebili v elitni del tekmovanja, ki so ga prav tako gostili v doma\xc4\x8di dvorani v Mariboru. \xc5\xbdreb jim je namenil \xc5\xa1panskega prvaka Inter FS, \xc4\x8de\xc5\xa1ki EP Chrudim in srbski Ekonomac. Z zmago in dvema porazoma so tekmovanje kon\xc4\x8dali na tretjem mestu.\n_START_SECTION_\nDvorana\n_START_PARAGRAPH_\nEkipa igra doma\xc4\x8de tekme v dvorani Taboru, s kapaciteto 3,800, ki se nahaja v okro\xc5\xbeju Tabora, v Mariboru._NEWLINE_Drugi dvorani, kjer prav tako lahko igrajo tekme imajo kapaciteto 2,100 gledalcev. To sta Lukna in T\xc5\xa0C Maribor, ki se nahajata v okro\xc5\xbeju Tezna.'